E-autospordi uus hooaeg on alanud.
#000001
2023. aasta Eesti meistrivõistlused virtuaalses ringrajasõidus GT3-autodele ja ehk ametlikult sari nimega EVAL S-Link GT 2023 algas 22. jaanuaril avaetapiga Paul Ricardi rajal.
#000002
Võistlus kujunes suurfavoriit Juss Pareki (BMW M4 GT3) jõudemonstratsiooniks – ta oli kiireim eelkvalifikatsioonis, mõlema võistlussõidu kvalifikatsioonis ja saavutas kaks selget esikohta. Kahe nädala eest peetud testivõistluse põhjal Pareki ohtlikumateks konkurentideks peetud Reno Kööts ja Risto Kappet (mõlemad Honda NSX Evo) lõpetasidki põhisõidu teise-kolmandana, kuid ei suutnud võitjale nimetamisväärset vastupanu osutada. Väga head hoogu aga näitas endine vormelisõitja Kevin Korjus (Audi R8 LMS Evo II), kes oli mõlemas ajasõidus ja ka sprindis Pareki järel teine.
#000003
Avaetapi järel asuski Parek 73 punktiga meistrivõistluste tabelit juhtima, kuid Kööts jääb maha vaid 10 punktiga. Kolmandal kohal olev Kappet kaotab juba selgelt (49 punkti), tema järel on aga vahed minimaalsed. Tiimide arvestuse ülivõimas liider on 136 punktiga TCM Gold (Parek, Kööts).
#000004
Eesti meister virtuaalsete GT3-autode ringrajasõidus selgitatakse tänavu kolmandat korda. Kui aga kahel eelmisel aastal oli võistlusplatvormiks rFactor2, siis tänavu võeti esimest korda kasutusele Assetto Corsa Competizione (ACC). Kui varasemate aastate eliit eesotsas kahekordse meistri Risto Kappetiga on enamikus tänavugi rivis, tõi uus platvorm juurde mitmeid uusi tugevaid sõitjaid. Tippudest on Juss Parek ja Reno Kööts justnimelt ACC spetsialistid. Pikenenud on ka võitlejaterivi – esimese etapi eel registreerus sarja 73 sõitjat, kellest 61 osales eelkvalifikatsioonis ja 60 võitlusel. Väga vähe jäi puudu, et esimest korda Eesti Virtuaalse Autospordi Liidu (EVAL) korraldatud võistlusel oleks tulnud pidada ka C-finaal – selleks olnuks vaja 63 eelkvalifikatsioonis osalejat.
#000005
Sari koosneb tänavu seitsmest etapist, kuid erinevalt varasematest aastatest lähevad need kõik arvesse, mingeid mahaarvamisi ei tehta. Peetakse ka meeskondade arvestust, kuid võitja saab seal mitte meistritiitli, vaid karikavõitja nimetuse. A-finaal, kus jagatakse punkte, koosneb sprindist (15 minutit) ja põhisõidust (60 minutit), mõlema eel peetakse eraldi kvalifikatsioon. Põhisõidus on rehvivahetus kohustuslik, kuid tankimine keelatud.
#000006
Kõik tulemused on esialgsed kuni protestide lahendamiseni.
#000010
Jäärajasõitjaid ootab ees peegelsile rada
#000012
Piletimüük EAL galale lõpeb pühapäeval
#000016